b'\n_START_ARTICLE_\nLi\xc5\xabtas Grinius\n_START_PARAGRAPH_\nLi\xc5\xabtas Grinius (1927 m. spalio 2 d. Kaunas \xe2\x80\x93 1989 m. sausio 18 d. Va\xc5\xa1ingtonas) \xe2\x80\x93 Lietuvos in\xc5\xbeinierius, JAV lietuvi\xc5\xb3 visuomen\xc4\x97s veik\xc4\x97jas.\n_START_SECTION_\nBiografija\n_START_PARAGRAPH_\nPrezidento K. Griniaus s\xc5\xabnus, karinio veik\xc4\x97jo K. Griniaus brolis. 1943\xe2\x80\x931944 m. dalyvavo antinaciniame pasiprie\xc5\xa1inime \xe2\x80\x93 su Valdu Adamkumi ir Gabrieliumi \xc5\xbdemkalniu leido ir redagavo laikra\xc5\xa1t\xc4\xaf \xe2\x80\x9eJaunime, bud\xc4\x97ki\xe2\x80\x9c. 1944 m. pasitrauk\xc4\x97 \xc4\xaf Vokietij\xc4\x85. 1946 m. baig\xc4\x97 Eich\xc5\xa1teto lietuvi\xc5\xb3 gimnazij\xc4\x85. 1947 m. persik\xc4\x97l\xc4\x97 \xc4\xaf JAV. 1953 m. baig\xc4\x97 Ilinojaus technologijos institut\xc4\x85. 1953\xe2\x80\x931976 m. dirbo priva\xc4\x8diose karo pramon\xc4\x97s tyrin\xc4\x97jim\xc5\xb3 bendrov\xc4\x97se in\xc5\xbeinieriumi. 1954\xe2\x80\x931956 m. tarnavo JAV kariuomen\xc4\x97s balistikos laboratorijoje Aberdine (Merilendo valstija). Nuo 1976 m. dirbo JAV karinio laivyno ginklavimosi skyriuje. Tyrin\xc4\x97jo lazerines sistemas. Priklaus\xc4\x97 JAV in\xc5\xbeinieri\xc5\xb3 draugijoms._NEWLINE_Skaut\xc5\xb3 veik\xc4\x97jas. 1979\xe2\x80\x931989 m. Vyriausiojo Lietuvos i\xc5\xa1laisvinimo komiteto valdybos vicepirmininkas. 1982\xe2\x80\x931989 m. Tautos fondo direktorius. Saugojo t\xc4\x97vo ir brolio, poeto K. Jurgelionio archyvus. Su kitais pareng\xc4\x97 1972 m. Jaunimo met\xc5\xb3 kalendori\xc5\xb3.'